Lietuvos Respublikos Vyriausybė

nutarimas

DĖL LIETUVOS RESPUBLIKOS IR RUSIJOS FEDERACIJOS VALSTYBĖS SIENOS DEMARKAVIMO DOKUMENTŲ PATVIRTINIMO

2018 m. sausio 31 d. Nr. 121

Vilnius

Vadovaudamasi Lietuvos Respublikos ir Rusijos Federacijos sutarties dėl Lietuvos ir Rusijos valstybės sienos 4 straipsniu ir Bendros Lietuvos ir Rusijos demarkavimo komisijos nuostatų, pasirašytų 2006 m. balandžio 26 d. Vilniuje, 5 straipsnio 2 dalimi, Lietuvos Respublikos Vyriausybė nutaria:

Patvirtinti Lietuvos Respublikos ir Rusijos Federacijos valstybės sienos linijos padėties protokolą-aprašą, pasirašytą 2017 m. gruodžio 20 d. Vilniuje, ir jo priedus: Valstybės sienos žemėlapį, Valstybės sienos ženklų protokolą ir Valstybės sienos ženklų koordinačių ir aukščių katalogą, pasirašytus 2017 m. lapkričio 23 d. Vilniuje, ir Bendros Lietuvos ir Rusijos demarkavimo komisijos Lietuvos ir Rusijos valstybės sienos demarkavimo darbų, atliktų 2006–2017 metais, baigiamąjį protokolą, pasirašytą 2017 m. gruodžio 20 d. Vilniuje.

Ministras Pirmininkas	Saulius Skvernelis

Užsienio reikalų ministras	Linas Antanas Linkevičius